“เซินกา” ถล่ม สกลนครวิกฤติ! ประชาชนแห่ตุนอาหารเกลี้ยงห้าง
พายุดีเปรสชั่นเซินกา (SONCA) สร้างความเดือดร้อนในหลายจังหวัดในภาคอีสาน สกลนครวิกฤติ! ประชาชนแห่ตุนอาหารเกลี้ยงห้าง
28 ก.ค. 2560

ผู้สื่อข่าวรายงานว่า ฝนที่ตกหนักจากพายุดีเปรสชั่นเซินกา (SONCA) สร้างความเดือดร้อนในภาคอีสานหลายจังหวัด โดยล่าสุดกรมอุตุนิยมวิทยาประกาศว่า หย่อมความกดอากาศต่ำกำลังแรงที่อ่อนกำลังลงจากพายุดีเปรสชัน เซินกา ปกคลุมบริเวณภาคตะวันออกเฉียงเหนือ ภาคเหนือตอนล่าง และภาคกลางตอนบน คาดว่าหย่อมความกดอากาศต่ำนี้จะปกคลุมบริเวณดังกล่าวอย่างต่อเนื่องและจะสลายตัวในวันที่ 28 ก.ค.นี้
อย่างไรก็ตาม ในจังหวัดสกลนครได้รับผลกระทบอย่างหนัก ส่งผลให้ฝนตกหนักจนน้ำเอ่อท่วมในหลายพื้นที่ รวมถึงสนามบินสกลนครซึ่งถูกน้ำท่วมเข้ามา ขณะนี้ประกาศงดบินจนกว่าน้ำจะลด นอกจากนี้ โรงแรมฮอปอิน สกลนคร ถูกน้ำท่วมหนักรุนแรง กระแสน้ำไหลเข้าท่วมหลายห้อง รวมถึงรถยนต์ที่จอดบริเวณโรงแรมซึ่งถูกน้ำท่วมเกือบมิดคัน ได้มีการร้องขอความช่วยเหลือ เนื่องจากมีประชาชนติดในโรงแรมไม่สามารถออกมาได้
ด้านประชาชนตื่นตระหนก แห่กวาดตุนอาหารแห้ง, น้ำ, และอาหารสำเร็จรูปจนเกลี้ยงห้างสรรพสินค้า รวมถึงในโลตัส และเซเว่น
 




ที่มา : www.kapook.com